text: Filmshúsið og Betri Stuðul gjørdu á vári í 2023 avtalu, sum tryggjar føroyskum filmi tríggjar milliónir yvir trý ár. Stuðulin skal brúkast til at menna nýggjar føroyskar søgur á filmi ella í sjónvarpsrøðum, at stuðla talentmenning, og at stuðla ítøkiligum verkætlanum við munagóðum upphæddum.
text: #000003
text: HEARTIST er heimildarfilmur um listakvinnuna Sigrun Gunnarsdóttir. Filmurin var heimsfrumsýndur á viðurkenda filmsfestivalinum CPH:DOX í Keypmannahavn tann 19. mars, 2023. Við leikstjórunum Marionnu Mørkøre og Beintu á Torkilsheyggi er filmurin ein estetisk og nútímans lýsing av listakvinnuni, sum virkar á Eiði, sýnir framm kring allan heim og altíð arbeiðir málrættað við málningalistini. Rógvi Rasmussen var myndamaður, og Ólavur Jákupsson gjørdi tónleikin og ljóðmyndina. Marianna Mørkøre klipti filmin, og animatiónirnar gjørdi bretska Katy Beveridge. Rógviper og Kykmyndir hava í felag framleitt filmin, ið eisini er stuðlaður av Norddok – filmar um Grønland, Føroyar og Danmark – umframt Mentamálaráðnum, Eiðis kommunu, Betri og er framleiddur í samstarvi við KVF.
text: #000004
text: Filmsstuðulin, sum Betri Stuðul veitir, verður umsitin av einari redaktión, sum er mannað av tveimum umboðum fyri Filmshúsið og einum umboðið fyri Felagið Føroysk Filmsfólk.
text: #000007